CELEX: 32007R1372
Language: ga
Date: 2007-10-23 00:00:00
Title: Rialachán (CE) Uimh. 1372/2007 ó Pharlaimint na hEorpa agus ón gComhairle an 23 Deireadh Fómhair 2007 lena leasaítear Rialachán (CE) Uimh. 577/98 ón gComhairle maidir le suirbhé samplach ar an bhfórsa saothair a eagrú sa Chomhphobal Téacs atá ábhartha maidir leis an LEE

3.12.2007   
            
            
               GA
            
            
               Iris Oifigiúil an Aontais Eorpaigh
            
            
               L NaN/42
            
         
      RIALACHÁN (CE) UIMH. 1372/2007 ó PHARLAIMINT NA hEORPA AGUS ÓN gCOMHAIRLE
   
   an 23 Deireadh Fómhair 2007
   lena leasaítear Rialachán (CE) Uimh. 577/98 ón gComhairle maidir le suirbhé samplach ar an bhfórsa saothair a eagrú sa Chomhphobal
   (Téacs atá ábhartha maidir leis an LEE)
   TÁ PARLAIMINT NA hEORPA AGUS COMHAIRLE AN AONTAIS EORPAIGH,
   Ag féachaint don Chonradh ag bunú an Chomhphobail Eorpaigh, agus go háirithe Airteagal 285(1) de,
   Ag féachaint don togra ón gCoimisiún,
   Ag gníomhú dóibh i gcomhréir leis an nós imeachta a leagtar síos in Airteagal 251 den Chonradh (1),
   De bharr an méid seo a leanas:
   
               (1)
            
            
               I gcomhréir le Straitéis Liospóin, agus mar a daingníodh san athbhreithniú meántéarma a rinneadh uirthi in 2005, caithfidh an Eoraip a beartais a dhíriú níos grinne ar an bhfás agus ar an bhfostaíocht chun spriocanna Liospóin a bhaint amach.
            
         
               (2)
            
            
               Cuireann forbairt an Chomhphobail agus oibriú an mhargaidh inmheánaigh leis an ngá atá ann le faisnéis inchomparáide a cheadódh measúnú a dhéanamh ar an tionchar atá ag struchtúr pá agus ag dáileadh pá ar an margadh saothair, go háirithe mar mhodh anailíse ar an dul chun cinn atá á dhéanamh maidir leis an gcomhtháthú eacnamaíoch agus sóisialta.
            
         
               (3)
            
            
               Chun na cúraimí atá leagtha air a chur i gcrích, teastaíonn sonraí ón gCoimisiún maidir le haicmiú pá de réir tréithe socheacnamaíocha agus fosta de réir cineálacha éagsúla fostaíochta íoctha, sonraí atá riachtanach chun anailís a dhéanamh agus chun tuiscint a fháil ar an margadh saothair agus ar na hathruithe atá ag tarlú i struchtúr an mhargaidh saothair. Óna thaobh sin de, aithnítear go forleathan na buntáistí a bhaineann le sonraí a bheith ar fáil faoi phá de réir deicílí i gcomparáid le tréithe fostaíochta eile.
            
         
               (4)
            
            
               Is é an Suirbhé ar an bhFórsa Saothair sa Chomhphobal, go bunúsach, an chéad fhoinse tagartha faisnéise ar an margadh saothair san Aontas Eorpach, agus is é an fhoinse is údarásaí é, agus ba cheart go mbeadh faisnéis faoi phá, mar athróg bhunúsach a mhíneodh iompraíocht an mhargaidh saothair, ina gné chaighdeánach den suirbhé sin ionas go mbeifí in ann anailís níos iomláine a dhéanamh ar mhargaí saothair.
            
         
               (5)
            
            
               Chuathas i gcomhairle leis an gCoiste um an gClár Staidrimh, a bunaíodh le Cinneadh 89/382/CEE ón gComhairle, Euratom (2), i gcomhréir le hAirteagal 3 den Chinneadh sin.
            
         
               (6)
            
            
               Ba cheart mar sin Rialachán (CE) Uimh. 577/98 (3) ón gComhairle a leasú dá réir sin,
            
         TAR ÉIS AN RIALACHÁN SEO A GHLACADH:
   Airteagal 1
   Leasaítear leis seo Rialachán (CE) Uimh. 577/98 mar a leanas:
   
               1.
            
            
               in Airteagal 4(1), cuirtear an méid seo a leanas in ionad phointe (1):
               
                           ‘(l)
                        
                        
                           pá ón bpríomhphost;’;
                        
                     
         
               2.
            
            
               cuirtear an méid seo a leanas in ionad Airteagal 6:
               ‘Airteagal 6
               Na torthaí a tharchur
               Laistigh de dhá sheachtain déag ó dheireadh na tréimhse tagartha, cuirfidh na Ballstáit torthaí an tsuirbhé ar aghaidh chuig Eurostat, gan aithinteoirí díreacha.
               I gcás ina n-úsáidfear sonraí riaracháin chun sonraí a fhreagraíonn don tréith shuirbhé “pá ón bpríomhphost” a sholáthar, féadfar na sonraí sin a chur ar aghaidh chuig Eurostat laistigh d'aon mhí is fiche ó dheireadh na tréimhse tagartha.’.
            
         Airteagal 2
   Tiocfaidh an Rialachán seo i bhfeidhm ar an bhfichiú lá tar éis a fhoilsithe in Iris Oifigiúil an Aontais Eorpaigh.
   
      Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
      Arna dhéanamh in Strasbourg, 23 Deireadh Fómhair 2007
      
         
            Thar ceann Pharlaimint na hEorpa
         
         
            An tUachtarán
         
         H.-G. PÖTTERING
         
      
      
         
            Thar ceann na Comhairle
         
         
            An tUachtarán
         
         M. LOBO ANTUNES
         
      
   
   
      (1)  Tuairim ó Pharlaimint na hEorpa an 10 Iúil 2007 (gan foilsiú fós san Iris Oifigiúil) agus Cinneadh ón gComhairle an 9 Deireadh Fómhair 2007.
   
      (2)  IO L 181, 28.6.1989, lch. 47.
   
      (3)  IO L 77, 14.3.1998, lch. 3. Rialachán arna leasú go deireanach le Rialachán (CE) Uimh. 2257/2003 ó Pharlaimint na hEorpa agus ón gComhairle (IO L 336, 23.12.2003, lch. 6).